ປະທານສະພາແຫ່ງຊາດ ຫງວຽນທິກິມເງິນ ຈະເຂົ້າຮ່ວມ IPU -138 ແລະ ຢ້ຽມຢາມລາຊະອານາຈັກ ໂຮນລັງ ຢ່າງເປັນທາງການ
ປະທານສະພາແຫ່ງຊາດຫວຽດນາມ ຫງວຽນທິກິມເງິນນຳໜ້າ ຈະເຂົ້າຮ່ວມ ກອງປະຊຸມສະມັດຊາໃຫຍ່ສະຫະພັນລັດຖະສະພາສາກົນ ຄັ້ງທີ 138
ປະທານສະພາແຫ່ງຊາດຫວຽດນາມ ຫງວຽນທິກິມເງິນ
ກຳມາທິການການຕ່າງປະເທດ ຂອງສະພາແຫ່ງຊາດ ຫວຽດນາມໄດ້ອອກແຈ້ງການ ໃນວັນທີ 20 ມີນາ ໃຫ້ຮູ້ວ່າ ໂດຍຕອບສະໜອງຄຳເຊື້ອເຊີນຂອງທ່ານປະທານສະຫະພັນລັດຖະສະພາສາກົນ Gabriela Cuevas Barron, ຄະນະຜູ້ແທນຂັ້ນສູງສະພາແຫ່ງຊາດຫວຽດນາມ ໂດຍທ່ານນາງ ປະທານສະພາແຫ່ງຊາດຫວຽດນາມ ຫງວຽນທິກິມເງິນ ນຳໜ້າ ຈະເຂົ້າຮ່ວມ ກອງປະຊຸມສະມັດຊາໃຫຍ່ ສະຫະພັນລັດຖະສະພາສາກົນ ຄັ້ງທີ 138 (IPU – 138) ແລະ ບັນດາກອງປະຊຸມກ່ຽວຂ້ອງ ຈະດຳ ເນີນໃນລະຫວ່າງວັນທີ 24 – 25 ມີນາ, ທີ່ ເຊີແນວ, ປະເທດ ສະວິດ. ຫຼັງຈາກນັ້ນ, ໃນລະຫວ່າງວັນທີ 26 – 28 ມີນາ, ຄະນະຈະມີການຢ້ຽມຢາມ ລາຊະອານາຈັກ ໂຮນລັງ ຢ່າງເປັນທາງການ ຕາມຄຳເຊື້ອເຊີນ ຂອງທ່ານປະທານສະພາຕ່ຳ ລາຊະອານາຈັກ ໂຮນລັງ Khadija Arib.
(ແຫຼ່ງຄັດຈາກ VOV)